
              CONSILIUL LOCAL     
H O T Ă R Â R E A  NR.99
DIN   21 IULIE 2026
Privind declararea proiectului „Reabilitare zona centrală oraș Sânnicolau Mare”de utilitate publică și de interes local
Consiliul Local al oraşului Sânnicolau Mare, judeţul Timiş;
                   Având în vedere:
· Raportul nr. 15667/13.07.2026 întocmit de către dl. Bogdan Homorodean– şef Serviciu protecţia mediului şi administrativ gospodăresc; 
· Nota de fundamentare nr.15665/13.07.2026 întocmită de către dl. Bogdan Homorodean– şef Serviciu protecţia mediului şi administrativ gospodăresc; 
· Referatul de aprobare nr.15668/13.07.2026 a primarului Oraşului Sânnicolau Mare; 
· Programul Regional Vest 2021-2027,Prioritate: 7 - O regiune pentru cetățeni, Intervenție: 7.1.A Revitalizare și regenerare urbană;
· Prevederile Legii nr.24/2007 privind administrarea spațiilor verzi din zonele urbane și rurale, republicată;
· prevederile art. 108, art. 129 alin. 2 lit. b și c, alin. 4 lit. a, alin. 6 lit. d, din Ordonanţa de Urgenţă a Guvernului României nr.57/2019 privind Codul Administrativ, cu completările și modificările ulterioare; 
· procedura stabilită prin Legea nr.52/2003 privind transparenţa decizională în administraţia publică;

· avizul Comisiei economico-financiară şi agricultură şi al Comisiei pentru activităţi social culturale, culte, învăţământ, sănătate, muncă şi protecţie socială, sport, familie şi protecţie copii din cadrul Consiliului Local al  oraşului Sânnicolau Mare; 

În temeiul art. 139 şi ale art.196 alin.1 lit.(a) din Ordonanţa de Urgenţă a Guvernului României nr.57/2019 privind Codul Administrativ, cu completările și modificările ulterioare; 
H O T Ă R Ă Ş T E:

               Art.1. Se aprobă declararea de utilitate publică și de interes local a lucrărilor aferente obiectivului de investiții „Reabilitare zona centrală oraș Sânicolau Mare”, ce urmează a fi realizat pe terenuri aflate în domeniul public al Orașului Sânnicolau Mare , înscrise în CF nr.408710, CF nr.409320 și CF nr.409576.
                Art.2. Obiectivul de investiții are caracter de utilitate publică locală, încadrându-se în obiectivele de regenerare urbană, revitalizare a spațiilor publice și creștere a calității vieții cetățenilor.

                Art.3. Lucrările de reconfigurare, modernizare și revitalizare urbană se vor executa cu stricta respectare a Legii nr. 24/2007, asigurându-se conservarea, protejarea și dezvoltarea suprafețelor de spații verzi din perimetrul zonei centrale.

               Art.4.  Cu aducere la îndeplinire a prezentei hotărâri se încredinţează Serviciului protecţia mediului şi administrativ gospodăresc și Serviciului urbanism, amenajarea teritoriului și patrimoniu.

               Art.5.  Prezenta hotărâre se comunică :

· Instituţiei Prefectului judeţul Timiş ;

· Secretarului general al oraşului;

· Primarului oraşului;
· Serviciului urbanism, amenajarea teritoriului și patrimoniu;

· Serviciului protecţia mediului şi administrativ gospodăresc;

· Serviciului management, proiecte, achiziții publice și autorizare transport local.
PREŞEDINTE DE ŞEDINŢĂ;                                      CONTRASEMNEAZĂ;

CONSILIER                                                           SECRETAR GENERAL
MARIAN LEONTIN LUCA                                     FLORENTINA CORINA  PETCU 

Hotărârea a fost adoptată în unanimitate.                                                 

